CELEX: 62012CN0372
Language: fi
Date: 2012-08-03 00:00:00
Title: Asia C-372/12: Ennakkoratkaisupyyntö, jonka Raad van State (Alankomaat) on esittänyt 3.8.2012 — Minister voor Immigratie, Integratie en Asiel v. M ja S

6.10.2012   
            
            
               FI
            
            
               Euroopan unionin virallinen lehti
            
            
               C 303/18
            
         Ennakkoratkaisupyyntö, jonka Raad van State (Alankomaat) on esittänyt 3.8.2012 — Minister voor Immigratie, Integratie en Asiel v. M ja S
   (Asia C-372/12)
   2012/C 303/32
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Raad van State
   
      Pääasian asianosaiset
   
   
      Valittaja: Minister voor Immigratie, Integratie en Asiel
   
      Vastapuolet: M ja S
   
      Ennakkoratkaisukysymykset
   
   
               1)
            
            
               Onko yksilöiden suojelusta henkilötietojen käsittelyssä ja näiden tietojen vapaasta liikkuvuudesta 24.10.1995 annetun Euroopan parlamentin ja neuvoston direktiivin 95/46/EY (1) 12 artiklan a kohdan toista luetelmakohtaa tulkittava siten, että siinä taataan oikeus saada jäljennös asiakirjoista, joissa on käsitelty henkilötietoja, vai riittääkö, että luovutetaan ymmärrettävässä muodossa oleva kattava selvitys henkilötiedoista, joita kyseisissä asiakirjoissa on käsitelty?
            
         
               2)
            
            
               Onko Euroopan unionin perusoikeuskirjan (2) 8 artiklan 2 kohdan ilmaisua ”oikeus tutustua” tulkittava siten, että siinä taataan oikeus saada jäljennös asiakirjoista, joissa on käsitelty henkilötietoja, vai riittääkö, että luovutetaan yksilöiden suojelusta henkilötietojen käsittelyssä ja näiden tietojen vapaasta liikkuvuudesta 24.10.1995 annetun Euroopan parlamentin ja neuvoston direktiivin 95/46/EY 12 artiklan a kohdan toisessa luetelmakohdassa tarkoitettu ymmärrettävässä muodossa oleva kattava selvitys henkilötiedoista, joita kyseisissä asiakirjoissa on käsitelty?
            
         
               3)
            
            
               Onko Euroopan unionin perusoikeuskirjan 41 artiklan 2 momentin b kohta osoitettu myös Euroopan unionin jäsenvaltioille silloin, kun ne soveltavat unionin oikeutta Euroopan unionin perusoikeuskirjan 51 artiklan 1 momentissa tarkoitetulla tavalla?
            
         
               4)
            
            
               Johtaako se seikka, että oikeus tutustua ”muistioihin” aiheuttaa sen, että niihin ei enää kirjata syitä, miksi tiettyä päätöstä ehdotetaan, mikä haittaa kyseisen viranomaisen sisäistä häiriintymätöntä näkemystenvaihtoa ja asianmukaista päätöksentekoa, Euroopan unionin perusoikeuskirjan 41 artiklan 2 kohdan b alakohdassa tarkoitetun oikeutetun luottamuksellisuuden edellytysten täyttymiseen?
            
         
               5)
            
            
               Voidaanko ”muistioon” sisältyvää oikeudellista arviointia pitää yksilöiden suojelusta henkilötietojen käsittelyssä ja näiden tietojen vapaasta liikkuvuudesta 24.10.1995 annetun Euroopan parlamentin ja neuvoston direktiivin 95/46/EY 2 artiklan a kohdassa tarkoitettuna henkilötietona?
            
         
               6)
            
            
               Kuuluuko yksilöiden suojelusta henkilötietojen käsittelyssä ja näiden tietojen vapaasta liikkuvuudesta 24.10.1995 annetun Euroopan parlamentin ja neuvoston direktiivin 95/46/EY 13 artiklan 1 kohdan g alakohdassa tarkoitettuihin muiden oikeuksiin ja vapauksiin myös asianomaisen viranomaisen sisäisen häiriintymättömän näkemystenvaihdon intressi? Jos tähän kysymykseen vastataan kieltävästi, voidaanko tähän intressiin soveltaa kyseisen direktiivin 13 artiklan 1 kohdan d tai f alakohtaa?
            
         
      (1)  EYVL L 281, s. 31.
   
      (2)  EYVL 2000, C 364, s. 1.